Maciste all'inferno (film, 1925)
Maciste all'inferno () je italijanski crno-bijeli nijemi fantastično-pustolovni film snimljen 1925. godine u režiji Guida Brignonea. Predstavlja dio serije filmova o mišićavom junaku Macisteu koga je tumačio Bartolomeo Pagano. Radnja, djelomično inspirirana Danteovim Paklom, prikazuje kako je Maciste na prevaru doveden u podzemni svijet gdje se sukobljava sa demonima, ali i postaje saveznik boginje Prozerpine (čiji lik tumači Elena Sangro). Maciste all'inferno je u Italiji prikazan tek 1926. godine, a za što su bili zaslužni problemi sa cenzurom, odnosno scene u kojoj su kao grešnice u Paklu prikazane žene golih grudi. 

Godine 1962. je snimljen istoimeni zvučni film u režiji Riccarda Frede, ali njegov zaplet nema veze sa Brignoneovom verzijom.

Literatura
 Vittorio Martinelli, Il cinema muto italiano - I film degli anni Venti / 1923-1931, Edizioni Bianco e Nero, Roma 1981.

Vanjske veze
 

Italijanski filmovi
Nijemi filmovi
Filmovi fantastike
Pustolovni filmovi
Authority control 2